armvectores/hy_wikipedia_2023 huggingface dataset:
Երկու Ֆրիդաները

Երկու Ֆրիդաները (իսպ.՝ Las dos Fridas), մեքսիկացի նկարիչ Ֆրիդա Կալոյի ստեղծած կտավը, որը համարվում է նրա լայնածավալ աշխատանքը և ամենահայտնի նկարներից մեկը։ Այն կրկնակի ինքնադիմանկար է, որը պատկերում է երկու նստած Կալոների, որոնցից մեկը հագել է սպիտակ եվրոպական ոճով վիկտորյանական զգեստ, իսկ մյուսը կրում է ավանդական Տեհուանա զգեստը։ Կտավը ստեղծվել է 1939 թվականին, նույն տարում, երբ Կալոն ամուսնալուծվել է Դիեգո Ռիվերայից։
Որոշ արվեստագետներ այն կարծիքին են, որ նկարի երկու պատկերները Ֆրիդայի կրկնակի ժառանգությունն են ներկայացնում։ Նրա հայրը՝ Գիլերմո Կալոն, գերմանացի էր, մայրը՝ Մաթիլդա Կալդերոնը, իսպանացու և հնդկացի-ամերիկացու խառնուրդ էր։ Մեկ այլ մեկնաբանությամբ Տիհուանա հագած Ֆրիդային պաշտում էր ամուսինը՝ Դիեգո Ռիվերան, իսկ եվրոպացի Ֆրիդային նա չէր ընդունում։ Ֆրիդայի սեփական հիշողություններում պատկերը մանկության երևակայական ընկերոջ հիշողությունն է։
Երկու Ֆրիդաներն իրենց գրկում ինչ-որ իր ունեն. մեքսիկացի Ֆրիդայի ձեռքում Դիեգո Ռիվերայի դիմանկարն է, եվրոպացի Ֆրիդայի ձեռքում՝ պինցետ է, որից վնասված արյան անոթից եվրոպացի Ֆրիդայի սպիտակ զգեստին արյուն է թափվել։ Արյան անոթը կապում է երկու Ֆրիդաներին՝ ձեռքերով հասնում սրտերին։ Այս աշխատանքը հիշեցնում է Կալոյի կյանքի շարունակական ցավը, վիրահատական ընթացակարգը և մարդկային զոհաբերության ացտեկական ավանդույթը։ Քանի որ այս աշխատանքը Կալոն ավարտել է ամուսնալուծությունից կարճ ժամանակ անց, եվրոպական Ֆրիդային պակասում է իր Դիեգոն։
Ըստ Կալոյի ընկեր Ֆերնանդո Գամբոայի՝ կտավը ստեղծելիս Կալոն ոգեշնչվել է նույն տարի Լուվրում տեսած երկու կտավներով՝ Թեոդոր Շասերիոյի «Երկու քույրեր» և անհայտ հեղինակի «Գաբրիել դ՛Էստրեն քրոջ հետ»։
Երկու Ֆրիդաները կտավը գտնվում է Մեխիկոյի Ժամանակակից արվեստի թանգարանում։


== Գրականություն ==
Frida Kahlo. Praha : A L PRESS, 2005. 80 s. ISBN 80-7362-090-1.


== Ծանոթագրություններ ==
Պարշինո (գյուղ, Նովոդուգինսկի շրջան)

Պարշինո (ռուս.՝ Паршино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (3350)

Ժողովածու (3350), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3350 թվի տակ։ Ձեռագիրը գրվել է 18-րդ դարում Պողոս աբեղա գրիչի կողմից։ Գրված է թղթի վրա, որը ունի 20,7x15,8 չափս։ Ձեռագիրը կազմված է 80 թերթից։ Գրված է միասյուն երկսյուն նոտերգրով։ Պահպանակը ունի 1 էջ, գրված է՝ թղթի վրա՝ բոլորգրով։ Կազմը`կաշեպատ տախտակ, աստառը՝ կտավ։ Հիշատակարաններ՝ 6բ, 25ա, կնիք՝ 1բ (Մարգար վարդապետ)։


== Բովանդակություն ==
Ի բանից Սողոմոնի։
Խրատք, քարոզք(Գրիգոր Տաթևացի, Եփրեմ, Յովհ․ Մանդակունի, անանունք)։
Պատմութիւնք Քրիստոսի, Եղիայի մարգարէի, Յեսուայ։
Զրոյցք։


== Ծանոթագրություններ ==
Շամիլ Լախիյալով

Շամիլ Լախիյալով (ռուս.՝ Шамиль Лахиялов,հոկտեմբերի 28, 1979(1979-10-28), Մախաչկալա, ՌԽՖՍՀ, ԽՍՀՄ), ռուս և ադրբեջանցի ֆուտբոլիստ, հարձակվող։


== Կենսագրություն ==
Ծնվել է 1979 թվականի հոկտեմբերի 28-ին Մախաչկալայում։ Ազգությամբ ավար է։ Շամիլն ունի երեք եղբայր և քույր, ավագը՝ Մուրադը (1976-2005), «Ջամաաթ Շարիաթ» խմբավորման առաջնորդն է, և փոքրը՝ Մագոմեդը (1984), ֆուտբոլիստ է, խաղացել է ցածր դիվիզիոնի ակումբներում, այժմ՝ «Լեգիոն-Դինամո» ակումբի կառավարիչ է, և մյուս եղբայրը՝ Ռաշիդը։
Ամուսնացած է, ունի չորս երեխա։
2008 թվականին հաջ է կատարել, որտեղ հանդիպել է Կուրբան Բերդիևին։


== Գործունեություն ==


=== Ակումբային ===
Մախաչկալայի ՄՊՄԴ  № 2-ի սան է, կարիերան սկսել է տեղի «Դինամո» ակումբում։ 1998/1999 մրցաշրջանում հանդես է եկել Բաքվի «Շաֆայում» և միաժամանակ Ադրբեջանի մինչև 17 տարեկանների հավաքականում՝ խաղալով իր կրտսեր եղբոր՝ Ռաշիդի անվամբ։ Հաջորդ տարի վերադարձել է «Մախաչկալա»։ 2002 թվականին 5 հանդիպում է անցկացրել մերձմոսկովյան «Սատուրնի» կազմում։
2003 թվականին տեղափոխվել է «Դինամոյի» սկզբունքային մրցակցի՝ «Անժիի» կազմ։ 2005 թվականի հոկտեմբերի 17-ին «Դինամո»-«Անժի» խաղից հետո ծեծկռտուք է տեղի ունեցել թիմերի ֆուտբոլիստների միջև, որը հրահրել են Լախիյալովը և Սերգեյ Սերդյուկովը։ Լահիյալովին որակազրկել են երեք խաղով և նրա դեմ քրեական գործ է հարուցել։ 2007 թվականին Լախիյալովին «Թերեք» տեղափոխելուց հետո նա ձերբակալվել էր Սարանսկում, քանի որ ստորագրություն էր տվել երկրից չհեռանալու համար։ 2010 թվականի դեկտեմբերին հեռացել էր «Թերեքից» պայմանագրի ավարտից հետո՝ հրաժարվելով երկարաձգել պայմանագիրը։
2011 թվականի հունվարի 14-ին ազատ գործակալի կարգավիճակով պայմանագիր է կնքել «Կրասնոդար» ակումբի հետ։ Սակայն նույն տարվա փետրվարի վերջին խզել է պայմանագիրն ակումբի հետ և տեղափոխվեց «Անժի», որի կազմում նորամուտը կատարել է մարտի 1-ին Սանկտ Պետերբուրգի «Զենիթի» դեմ գավաթային խաղում։ 2012 թվականի սեպտեմբերի 2-ին Սամարայի «Կռիլյա Սովետովի» դեմ 7-րդ տուրի արտագնա խաղը Շամիլի համար դարձավ 100-րդը։
2013 թվականի փետրվարի 17-ին տեղափոխվել է «Կռիլյա Սովետով», հանդես  եկել 13 համարի մարզաշապիկով։ Պայմանագիրը նախատեսված էր մինչև 2012/13 մրցաշրջանի ավարտը՝ մեկ տարով երկարաձգելու հնարավորությամբ։ 2013 թվականի հունիսին հեռացել է ակումբից։ 2013 թվականի սեպտեմբերին՝ կովկասյան ակումբներից հրավեր չստանալուց հետո, որոշում է կայացրել ավարտել պրոֆեսիոնալ կարիերան և զբաղվել մանկական ֆուտբոլով։


=== Միջազգային ===
Մի քանի հանդիպում է անցկացրել Ադրբեջանի մինչև 17 տարեկանների հավաքականում։ Ելույթ է ունեցել Ռաշիդի՝ կրտսեր եղբոր փաստաթղթերով։


== Փաստեր ==
Եղել է առաջին դաղստանցի ֆուտբոլիստը, որը գոլ է խփել եվրագավաթներում։
2013 թվականի փետրվարին ձմեռային դադարի ժամանակ Լախիյալովը «Անժիից» տեղափոխվել է «Կռիլյա Սովետով»։ «Անժին» 2012/13 մրցաշրջանի արդյունքներով զբաղեցրել է 3-րդ տեղը և դուրս եկել Ռուսաստանի գավաթի եզրափակիչ։ Ավելի ուշ «Անժիի» մամուլի կցորդ Մուրադ Լատիպովը Լախիյալովին է հանձնել բրոնզե և արծաթե մեդալները։
2013 թվականի մարտին «Կռիլյա Սովետով»-«Անժի» խաղի ժամանակ մեղադրվել էր Ռուսաստանի խորհրդանիշների նկատմամբ անհարգալից վերաբերմունք ցուցաբերելու մեջ, քանի որ չէր շրջվել դեպի դրոշ և մորուքն էր քորում պետական օրհներգի կատարման ժամանակ։
2015 թվականին Մախաչկալայում հիմնել է «Լեգիոն-Դինամո» ֆուտբոլային ակումբը։ Եղել է նրա նախագահը։


== Ծանոթագրություններ ==
Թուզհիսար

Թուզհիսար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։ Գտնվում էր Աղտք գյուղի մոտ։


== Օգտակար հանածոներ ==
Մոտակայքում կար աղահանք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Դուբովկա (գյուղ, Նովգորոդ-Վոլինսկի շրջան)

Անվան այլ կիրառումների համար տե՛ս՝ ԴուբովկաԴուբովկա (ուկրաիներեն՝ Дубівка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Բնակավայրը նախկինում նաև անվանվել է Գրանի-Դուբ։ Հիմնադրվել է 1810 թվականին։
2001 թվականի տվյալներով Դուբովկա գյուղում բնակվում էր 18 մարդ։ Բնակավայրը զբաղեցնում է 0,622 կմ² տարածք։ Բնակչության խտությունը կազմում էր 28,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուիլյամ Սթեյգ

Ուիլյամ Սթեյգ (Սթայգ, անգլ.՝ William Steig, նոյեմբերի 14, 1907(1907-11-14)[…], Բրուքլին, Նյու Յորք, Նյու Յորք, ԱՄՆ - հոկտեմբերի 3, 2003(2003-10-03)[…], Բոստոն, ԱՄՆ), ամերիկացի նկարիչ- մուլտիպլիկատոր, գրաֆիկ, քանդակագործ և գրող, մանկական և պատանեկան բազմաթիվ գրքերի հեղինակ։ Այդ շարքում են՝ «Շրեկ», որի հիման վրա նկարահանվել է հայտնի մուլտիպլիկացիոն սերիան, ինչպես նաև «Դոկտոր դե Սոտոն» (Doctor De Soto), «Աբելի կղզին» (Abel’s Island), «Սիլվեստրը և մոգական բյուրեղը» (Sylvester and the Magic Pebble) և այլն։


== Կյանք և ստեղծագործություն ==
Ուիլյամ Սթեյգը ծնվել է Բրուքլինում՝ լեհ- հրեա ներգաղթյալ ընտանիքում, որն ԱՄՆ է տեղափոխվել Ավստրո - Հունգարիայից։ Ուիլյամի հայրը նկարիչ է եղել՝ ձախ սոցիալիստական հայացքներին հավատարիմ։ Նրա եղբայր Իրվինը  դարձել է հայտնի լրագրող և նկարիչ, մյուս եղբայրը՝ Հենրին՝ գրող, նկարիչ և սաքսոֆոնահար, երրորդ եղբայրը՝ Արթուրը՝ գրող և բանաստեղծ։ Դեռ մանկուց Սթեյգը շատ ժամանակ էր հատկացնում և՛ ընթերցանությանը, և՛ նկարչությանը։ Նրա մանկության սիրելի գիրքն էր «Պինոկկիոն»։ Պատանեկության տարիներին շատ է զբաղվել սպորտով, եղել է ջրագնդակի համաամերիկյան ուսանողական խմբի անդամ։ Չնայած նրան, որ Սթեյգը 2 տարի սովորել է Նյու Յորքի Սիթի քոլեջում, հետո՝ 3 տարի Դիզայնի ազգային ակադեմիայում, դրանից հետո ընդունվել է Եյլի համալսարանին կից գեղեցիկ արվեստների դպրոց, միևնույն է, նա լիարժեք բարձրագույն կրթություն չի ստացել։
Որպեսզի օգնի իր կարիքավոր ընտանիքին Մեծ ճգնաժամի տարիներին, Սթեյգը, լինելով ազատ նկարիչ և Պիկասոյի արվեստի երկրպագու, սկսել է գումար վաստակել տարբեր հրատարակությունների համար նկարազարդումներ անելով։ Նրա առաջին նկարազարդումն ընդունվել է «The New Yorker» թերթի կողմից 1930 թվականին։ Դրան հաջորդել են ևս 117 նկարներ, որոնք հրապարակվել են թերթի առաջին էջերում։ Ապրելով Կոնեկտիկուտ նահանգի Հեյլորդսվիլ փոքրիկ քաքաքում՝ նկարիչը ստեղծել է ավելի քան 1600 նկարներ, որոնք տպագրվել են ամերիկյան տարբեր հրատարակություններում, որի համար ազդեցիկ «Newsweek» ամսագիրը նրան արժանացրել է «King of Cartoons» տիտղոսի։ 1949 թվականի ամռանը Սթեյգը եղել է մեկը 250 քանդակագործներից, որի աշխատանքները ցուցադրվել են Ֆիլադելֆիայի արվեստի թանգարանում 3-րդ համաժողովրդական ցուցահանդեսի ժամանակ։
1968 թվականին Սթեյգը, որն իրեն անվանում էր «հավերժական, չհասունացած երեխա», գրել է իր առաջին գիրքը երեխաների համար։ Այն շատ լավ է ընդունվել և՛ քննադատների, և՛ ընթերցողների կողմից։ Արդեն իր 3-րդ գրքի համար՝ Sylvester and the Magic («Սիլվեստրը և մոգական բյուրեղը»), գրողն արժանացել է հայտնի Կալդեկոտի մեդալի։ Իր ողջ կյանքի ընթացքում Սթեյգը գրել է ավելի քան 30 մանկական գրքեր, այս թվում 1990 թվականին լույս ընծայված և իր կողմից նկարազարդված «Շրեկ» գիրքը, որի հիման վրա ստեղծվել են կրեատիվ մուլտիպլիկացիոն ֆիլմեր «Shrek», «Shrek 2» և այլն։ «Shrek 2» ֆիլմը  էկրան է բարձրացել 2004 թվականին՝ Ուիլյամ Սթեյգի մահից մեկ տարի անց, և նվիրվել է գրողի հիշատակին («In memory of William Steig 1907—2003»):
Սթեյգն ամուսնացել է չորս անգամ, և այդ ընթացքում ծնվել են նրա երեք երեխաները։ Նրա որդին՝ Ջերեմի Սթեյգը, ամերիկացի հայտնի ջազային երաժիշտ է։


== Աշխատանքների ցանկ ==


== Ծանոթագրություններ ==
Սածիլ

Սածիլ, Մատղաշ բույսեր, որոնք սովորաբար աճեցնում են ծածկած գրունտում և ապա սածիլում մշտական տեղում։ Օգտագործվում է բանջարաբուծության, պտղաբուծության, ծաղկաբուծության, անտառաբուծության մեջ, ինչպես նաև մի քանի բույսերի մշակման ժամանակ։ Առավել տարածված է բանջարաբուծության մեջ։ Սածիլումը (սածիլման մեթոդ) հնարավորություն է տալիս կրճատել բույսերի վեգետացիայի շրջանը բաց գրունտում, կարճատև ամառ ունեցող գոտիներում աճեցնել երկար վեգետացիայի շրջան ունեցող արժեքավոր կուլտուրաներ և սորտեր, ստանալ բանջարեղենի վաղ բերք, տնտեսել ցանքանյութը (սածիլելիս 3—5 անգամ քիչ սերմ է պահանջվում, քան գրունտում ցանելու դեպքում)։ Բաց գրունտի համար սածիլները աճեցնում են ջերմոցներում, տաքացվող թաղանթապատ ջերմատներում, սածիլանոցներում, թունելային և քանդովի-փոխադրական թաղանթապատ կառույցներում։ Փակ գրունտի համար (ձմեռային և գարնանային ջերմատներում) սածիլները աճեցնում են թաղարներում (10X10 կամ 12x12 սմ), դարակավոր և գրունտային ձմեռային ջերմատներում։ Հունվար-փետրվար ամիսներին ջերմատներում աճեցվող սածիլների համար կիրառվում է լրացուցիչ էլեկտրական ճառագայթում։ Այս դեպքում արագանում է արտադրանքի ստացումը 7—15 օրով, բարձրանում բերքատվությունը՝ վարունգինը՝ 15—20, լոլիկինը՝ 20—30%-ով։ Մարտ-ապրիլ ամիսներին թաղանթապատ և ապակեպատ ջերմատներում տնկելու համար սածիլներն աճեցնում են թաղարներում (8x8 կամ 10Х10 սմ)Հառանց լրացուցիչ ճառագայթման։ Վարունգի, դդմիկի, վաղ սպիտակագլուխ կաղամբի, ծաղկակաղամբի, սմբուկի, տաքդեղի և բոստանային բույսերի սերմերը ցանում են թաղարներում, լոլիկինը և սալպթինը՝ սկզբում ցանքի արկղերում, իսկ առաջին իսկական տերևի փուլում՝ վերատնկում (սածիլում) են թաղարներում։ Միջահաս և ուշահաս կաղամբի սորտերի, նեխուրի, սոխի սածիլները աճեցնում են առանց թաղարների, անմիջապես ջերմոցի, ջերմատների գրունտում։ Բարձրորակ սածիլներ ստանալու համար անհրաժեշտ է բույսին ապահովել սննդարար միջավայրով (հողախառնուրդ, հիդրոպոնիկայում՝ լուծույթ), սերմերը ախտահանել, և կազմակերպել պայքար հիվանդությունների և վնասատուների դեմ։ Սածիլները մինչև բաց գրունտում տնկելը կոփում են ցածր ջերմաստիճանի պայմաններում (գիշերը՝ խոնավ եղանակին մոտ — 14°ցելսիուս), չափավոր ջրում, սնուցում ֆոսֆոր-կալիումական պարարտանյութերով, իսկ ջերմոցներում բարելավում են նաև լույսի ռեժիմը, սածիլումից 5—7 օր առաջ՝ հանելհվ ջերմոցների շրջանակները։
Ռեզի (գյուղ)

Ռեզի, գյուղ Հունգարիայի Հանրապետության Զալա երկրամասում։ Ըստ 2008 թվականի մարդահամարի՝ գյուղի բնակչությունը կազմում է 1,109 մարդ։


== Ծանոթագրություններ ==
Բելառուսի դրոշ

Բելառուսի դրոշ (բելառուս․՝ Сцяг Рэспублiкi Беларусь), իրենից ներկայացնում է կարմիր և կանաչ գույներով (վերևից ներքև), հորիզոնական շերտեր ունեցող ուղղանկյուն պաստառ, լայնքի և երկայնքի 1։2 հարաբերակցությամբ։
Բելառուսի Հանրապետությունը նախկին ԽՍՀՄ պետություններից միակն է (չհաշված չճանաչված Մերձդնեստրի Մոլդովական Հանրապետությունը), որը վերականգնել է խորհրդային դրոշը (չնչին փոփոխություններով)։ Դրոշի ժամանակակից տեսքը Բելառուսական ԽՍՀ-ի դրոշի օրիանակով է, որն ընդունվել է 1951 թվականին։ Վերջինից հանվել են մուրճ, մանգաղ և աստղ խորհրդային խորհրդանիշերը, իսկ զարդանկարը պատկերված է կարմիրով սպիտակ ֆոնին (Բելառուսական ԽՍՀ-ի դրոշում զարդանկարը պատկերված էր սպիտակով կարմիր ֆոնին)։
Մայիսի երկրորդ կիրակին Պետական տոն է՝ Բելառուսի Հանրապետության զինանշանի դրոշի օրը։
Դրոշի ստանդարտ տարբերակը գտնվում է Բելառուսի Հանրապետության Ազգային արխիվում։ Դրոշի կարմիրը խորհրդանշում է անկախությունը, նախնիների թափած արյունը, իսկ կանաչը` կյանքը։


== Ծանոթագրություններ ==
Կառլոս Տոռես (աստղագետ)

Կառլոս Տոռես (իսպ.՝ Carlos Torres, 1929 Չիլի - 2011 Չիլի), չիլիացի աստղագետ, աշխատել է Սեռո Էլ Ռոբլեի աստղագիտական կայանում։ Աստերոիդների հայտնաբերող։
1968 թվականից 1982 թվականները այլ աստղագետների հետ համատեղ հայտնաբերել է ընդհանուր առմամբ 37 աստերոիդ, որոնցից 18-ը նա հայտնաբերել է միանձնյա։


== Գրականություն ==
H. Wroblewski, C. Torres, and S. Barros, Minor Planet Positions, Publicaciones Departmento de Astronomia Universidad de Chile, Vol. II, No. 7, pp. 215–244, (1977)
H. Wroblewski, C. Torres, S. Barros, and M. Wischnjewsky, Minor planet positions obtained at Cerro Calan Observatory during 1978-1980, Astronomy and Astrophysics Supplement Series, vol. 51, pp. 93–95 (Jan 1983)
H. Wroblewski, and C. Torres, New proper-motion stars south of declination -40 deg and right ascension between 00 H and 04 H 30 M, Astronomy and Astrophysics Supplement Series (ISSN 0365-0138), vol. 78, no. 2, pp. 231–247 (May 1989)
H. Wroblewski and C. Torres, New proper motion determination of Luyten catalogue stars (LTT) south of declination -40 degrees and right ascension between 00 H and 04 H 30 M, Astronomy and Astrophysics Supplement Series (ISSN 0365-0138), vol. 83, no. 2, pp. 317–329 (May 1990)
H. Wroblewski and C. Torres, New proper-motion stars south of declination -40 deg and right ascension between 04h 30m and 16h 00m, Astronomy and Astrophysics Supplement Series (ISSN 0365-0138), vol. 91, no. 1, pp. 129–169 (Nov 1991)
H. Wroblewski and C. Torres, New proper motion determination of Luyten catalogue stars (LTT) south of declination -40 deg and right ascension between 04 H 30 M and 16 H 00 M, Astronomy and Astrophysics Supplement Series (ISSN 0365-0138), vol. 92, no. 3, pp. 449–472 (Feb 1992)
H. Wroblewski and C. Torres, Proper motion LTT stars -5<DE<-30, 0<RA<13h30, VizieR On-line Data Catalog: J/A+AS/128/457


== Ծանոթագրություններ ==


== Արտաքին հղումներ ==
Հավասարակշռության օրգաններ

Հավասարակշռության օրգաններ, մարդու և կենդանիների հատուկ օրգաններ, որոնք ընկալում են տարածության մեջ մարմնի դիրքի փոփոխությունները, ինչպես նաև օրգանիզմի վրա արագացումների և ձգողության ուժերի ազդեցությունը։ Անողնաշարավոր կենդանիների հավասարակշռության օրգաններ ստատոցիստներն են կամ ձայնային բշտիկները, որոնց ներսում կան կոշտ գոյացումներ՝ ստատոլիտներ (ականջաքարեր)։ Առավել բարդ են գլխոտանի փափկամարմինների հավասարակշռության օրգանները, որոնք փակ բշտիկների ձևով տեղադրված են գլխային կռճիկի պատյանում։ Ողնաշարավոր կենդանիների (ներառյալ մարդու) հավասարակշռության օրգանը անդաստակային (վեստիբուլյար) ապարատն է, որը գտնվում է ներքին ականջում։ Վերջինիս կիսաշրջանաձև խողովակները մասնակցում են հավասարակշռության և տարածության մեջ մարմնի դիրքի կարգավորմանը։ Խողովակների թելանման բջիջների գրգռումից առաջացած ազդակները անդաստակային նյարդով հաղորդվում են գլխուղեղ։ Կենտրոնական անդաստակային մեխանիզմների բարդ կառուցվածքը, ուղեղիկի և ցանցանման գոյացության հետ եղած բազմաթիվ կապերը ապահովում են փոխներգործությունը մյուս անալիզատորների հետ և պայմանավորում մկանների լարվածության (տոնուսի) նուրբ կարգավորումը։ Ականջի լաբիրինթոսներից, աչքերից, մկանային, հոդային և մաշկային ընկալիչներից եկող զգայական ազդակների ամբողջությունն առաջացնում է ստատոկինետիկական ռեֆլեքսներ, որոնց շնորհիվ կենդանին կարողանում է կողմնորոշվել ծանրության ուժի ուղղության նկատմամբ և հակազդել արագացումներին։ Այս ռեֆլեքսային ռեակցիաներին մասնակցում են ողնուղեղը և գլխուղեղի ստորին բաժինները։ Հավասարակշռության պահպանման գործում կարևոր դեր ունեն նաև մաշկային, մկանահոդային զգացողությունը և տեսողությունը։ Մարդու հավասարակշռության խանգարումները դիտվում են նյարդային համակարգի որոշ հիվանդությունների (ատաքսիա), ինչպես նաև անդաստակային ապարատի գրգռման ժամանակ։ 


== Տես նաև ==
Գլխապտույտ
Բաշնեֆտ (ընկերություն)

Բաշնեֆտ, ռուսական նավթային ընկերություն, որը ստեղծվել է Բաշկորտոստանի Հանրապետության տարածքային կառավարությանը Բաշկորտոստանում խորհրդային նավթային նախարարության նավթային ակտիվների փոխանցմամբ Բորիս Ելցինի կողմից։ Այնուհետև 2002-2003 թվականներին սեփականաշնորհվել է Բաշկորտոստանի նախագահ, Ելցինի դաշնակից Մուրթազա Ռախիմովի կողմից, որը վերահսկվում է Bashkir Capital-ի կողմից, հոլդինգային ընկերություն` Ռախիմովի որդի Ուրալ Ռախիմովի հսկողությամբ։ 2009 թվականին «Բաշնեֆտ»-ի 2 մլրդ դոլարի վերահսկողությունը ձեռք է բերվել Վլադիմիր Եվտուշենկովի կողմից և դրվել նրան պատկանող «Սիստեմա» հոլդինգային ընկերությունում, սակայն 2014 թվականի հուլիսին ձերբակալվել է և «Բաշնեֆտ»-ում դրված «Սիստեմայի» 72% բաժնետոմսերը ետ վերցվեց Ռուսաստանի կառավարության կողմից։ Ընկերության ետ գրավումից հետո 2014 թվականի դեկտեմբերին Եվտուշենկովը ազատվել էր բանտից, «մեղադրանքները չեն հաստատվել», սակայն հաղորդվում է, որ Ուրալ Ռախիմովը փախել է երկրից։ Բաշնեֆտը երկրում նավթամթերքի խոշոր արտադրողներից մեկն է։ Ընկերությունը գործում է Ռուսաստանում 140 նավթի և բնական գազի հանքավայրերում և տարեկան 16 մլն տոննա նավթամթերք։


== Պատմություն ==
Ռուսական «Սիստեմա» հոլդինգային ընկերությունը գնել է «Բաշնեֆթ»-ի  վերահսկիչ փաթեթը 2009 թվականի մարտին 2,5 մլրդ ԱՄՆ դոլարով։
2014 թվականի մարտին «Բաշնեֆթի» 100% բաժնետոմսը ձեռք է բերվել «Բուրնեֆտեգազ» ռուսական նավթային ընկերության կողմից, գործարքի գինը գերազանցել է ավելի քան 1 մլրդ դոլարը։
Մուրթազա Ռախիմովը, Կադիր Տիմերգազինը աշխատել են «Բաշնեֆտում»։
2016 թվականին «Բաշնեֆթը» զբաղեցնում է «Արկտիկայի» բնիկների իրավունքների վերաբերյալ 92 նավթային, գազային և հանքարդյունաբերական ընկերությունների 12-րդ հորիզոնականը։


== Տես նաև ==

Ռուսնեֆտ
Տրեբսի և Տիտովի հանքավայրեր


== Ծանոթագրություններ ==


== Արտաքին հղումներ ==
{{{1}}} Բաշնեֆտ (ընկերություն). պաշտոնական կայք
Ռիգոլատո

Ռիգոլատո (իտալերեն՝ Rigolato), կոմունա Իտալիայի Հանրապետությունում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 568 մարդ 2008 թվականի մարդահամարի տվյալների, բնակչության խտություն՝ 21 մարդ/կմ²։ Զբաղեցնում է 30 կմ² մակերես։ Փոստային ինդեքս՝ 33020։ Հեռախոսային կոդ՝ 0433։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0433 68030/37
Էլեկտրոնային փոստ՝ protocollo@com-rigolato.regione.fvg.it
Պաշտոնական կայք՝ http://www.comune.rigolato.ud.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ Archived 2009-12-07 at the Wayback Machine. (անգլ.)


== Ծանոթագրություններ ==
CSR Racing

CSR Racing-ը անվճար խաղ է Boss Alien Ltd-ի և NaturalMotion Games-ի կողմից։ Առաջին անգամ App Store-ում հայտնվել է 2012 թ.-ի հունիսի 28-ին։ Խաղի հայտնվելուց 1 ամիս հետո խաղը գնահատվել է 12 մլն $՝ հայտնվելով թոփ 10 ամենաարագ աճող ծրագրերի շարքում։ Հնարավոր է խաղալ նաև MAC և IOS պլատֆորմների վրա։ 2013 թ. ապրիլի 15-ին խաղը հնարավոր դարձավ խաղալ նաև Android օպերացիոն համակարգով աշխատող հեռախոսների և պլանշետների վրա։


== Ծանոթագրություններ ==


== Արտաքին հղումներ ==
Պաշտոնական կայքը
Շաբուրիձեներ

Շաբուրիձեներ կամ Շաբուրիշվիլիներ (վրաց.՝ შაბურიშვილი), միջնադարյան վրացական ազնվականական տոհմ, որը ծագել է Պարսկաստանի Սասանյան արքայատոհմից։ Վերջինիս ներկայացուցիչները 13-15-րդ դարերում գահակալել են Արագվիի իշխանությունում։
Ըստ ընդունված վարկածի՝ Շաբուրիձեները սերվում են Գեորգի III-ի օրոք Վրաց թագավորությունում հաստատված մի իսլամադավան իշխանից (ամենայն հավանականությամբ միջնադարյան Հայաստանում կառավարած քրդական ծագում ունեցող Շադդադյանների տոհմից)։ Շաբուրիձեները, որպես ազնվականական տոհմ, առաջին անգամ հիշատակվել են միայն 14-րդ դարի վերջում՝ 1380 թվականին։
Շաբուրիձեները կարողանում են օգտվել Վրաց թագավորության ներսում բռնկված ավատատիրական երկպառակտչություններից և զբաղեցնել Արագվի գետի հովիտը՝ Մցխեթ-Մթիանը (Դուշեթ կենտրոնով)։ Շուտով Դուշեթը դառնում է Շաբուրիձեների տոհմական կալվածքը, իսկ հարակից շրջանների միավորման հետևանքով վերջիններս ստեղծում են Արագվիի իշխանությունը (վասալական տերություն)։ Այս շրջանում Շաբուրիձեների տոհմի ներկայացուցիչներն ունեին բավականին ազդեցիկ դիրք, որն էլ պայմանավորված էր բուն Վրաստանում իշխող Բագրատիոնիների հետ վերջիններիս սերտ ազգակցական-բարեկամական կապերով։ Նշանավոր դեպք է վրաց արքա Վախթանգ III-ի ամուսնությունը Շաբուրիձեներից սերվող Հռիփսիմե անունով մի ազնվական տիկնոջ հետ (այս մասին հավաստում է «Քարթլիս ցխովրեբան»։ Շաբուրիձեների հետ խնամիական կապեր է հաստատել նույնիսկ Բյուզանդական կայսրության վերջին արքան՝ Կոստանդին XI Պալեոլոգոսը, ով գալով Վրաստան կնության է առել Շաբուրիձեների ընտանիքից մի անանուն կնոջ և վերջինիս տարել Կոստանդնուպոլիս։
Չնայած վերջիններիս ազդեցիկ հեղինակությանը՝ 15-րդ դարում Արագվիի իշխանությունում վերջիններիս ժառանգական իշխանությունը դադարում է։ Շաբուրիձեները հիմնականում ունեցել են էրիսթավիի և ազնաուրիի տիտղոսներ։ 18-րդ դարում Շաբուրիձեների մեկ այլ ճյուղ հաստատվել է Ռուսական կայսրությունում՝ սկզբնավորելով Շաբուրովների տոհմին։


== Տես նաև ==
Վրաստանը զարգացած միջնադարում


== Ծանոթագրություններ ==
Անանուն ապլիտային դայկաներ

Անանուն ապլիտային դայկաներ, երկրաբանական բնության հուշարձան Հայաստանի Հանրապետությունում։ Գտնվում է Սյունիքի մարզում, Կապան քաղաքից 30-35 կմ հարավ։ Գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Պլոնսկ

Պլոնսկ (լեհ.՝ Płońsk), քաղաք Լեհաստանի Մազովեցյան վոևոդության Պլոնսկ պովյատում։ Ունի քաղաքական գմինայի կարգավիճակ։ Քաղաքը հանդիսանում է թատերական փառատոնների կենտրոն։ Զբաղցենում է 11,6 կմ² տարածք։


== Բնակչություն ==
Քաղաքի բնակչությունը ըստ 2010 թվականի մարդահամարի տվյալների կազմում է 22,500 մարդ։ ԲՆակչության խտությունը՝ 1919 մարդ/կմ²։


== Պատմություն ==
Պլոնսկը «քաղաք»-ի կարգավիճակ է ստացել Սեմովիթ IV իշխանի կառավարության տարիներին։
1881 թվականին քաղաքի 7800 բնակիչներից 4500-ը Հրեա էր։


== Պատմամշակութային կառույցներ ==
Եկեղեցին և «calced carmelites»-ը հիմնադրվել են 1417 թվականից առաջ Սիեմովիթ 4-րդի, նրա կնոջ՝ Ալեքսանդրայի և Ջոգալիայի քրոջ կողմից։


== Հայտնի մարդիկ ==
Դավիդ Բեն-Գուրիոն, Իսրայելի հիմնադիր և Իսրայելի առաջին վարչապետ։
Ժոզեֆ Բուդկո, գրաֆիկ, գեղանկանրիչ։
Ստանիսլավ Դոբրովոլսկի, լեհ բանաստեղծ, գրող և թարգմանիչ։ Լեհաստանի վաստավոր քաղաքացի է։


== Քույր քաղաքներ ==
 Վոլգոգրադ, Ռուսաստան


== Պատկերասրահ ==

		
		
		


== Ծանոթագրություններ ==


== Արտաքին հղումներ ==

Քաղաքի պաշտոնական կայք
Վուլպ ամրոց

Վուլպ ամրոց-ի ավերակներ (գերմ.՝ Ruine Wulp կամ Burg Wulp), դղյակի ավերակներ Շվեյցարիայի Ցյուրիխի կանտոնի Կյուսնախտ քաղաքի տարածքում՝ Կյուսնախտի ձորի հարևանությամբ։ Կառուցվել է բարձր միջնադարում։ Չնայած դրան, ամրոցը փաստագրված է միայն մի քանի հայտնաբերված տեքստերում, և ամրոցի պատմության մեծ մասը հայտնի չէ։ Այնուամենայնիվ, Մուրի աբբայության տարեգրության մեջ նկարագրված ամրոցը, որը, հավանաբար, կարող էր համապատասխանել Վուլպի ավերակների նկարագրությանը` ամրոց Ցյուրիխ քաղաքի և Ցյուրիխ լճի մոտ, նշվել է, բայց չի հաստատվել այլ բացահայտումներով և զուտ ենթադրություն է։ Տարեգրության մեջ և մի շարք այլ փաստաթղթերում հիշատակվում է կյուսնախտցի Եղարտ անունով անձը, որը 11-րդ դարի վերջին եղել է ամրոցի սեփականատերը։


== Պատմություն ==
Թեև ամրոցի մասին ոչ մի հիմնավորված և վստահ ճշմարտություն չի կարող հաստատվել, առաջընթաց է արձանագրվել ամրոցի վայրում պեղումներից հետո՝ ներառյալ բրոնզի դարի մնացորդների հայտնաբերումը, ինչպիսիք են պալիսադները։

Ամրոցի անցյալի մասին այլ իրեր են հայտնաբերվել, օրինակ՝ 13-րդ դարում ամրոցի վերափոխումը, երբ ենթադրվում է, որ ամրոցի մեծ մասը կամ ամբողջը փոխարինվել է մեկ աշտարակով և կենտրոնական շինությամբ՝ միայն հիմնական պատի հատվածները դեռ գոյություն ունեն։ Անհայտ ժամանակահատվածից հետո Ռեգենսբերգ ընտանիքը ստանձնել է Վուլպ ամրոցի սեփականությունը, ինչպես նաև հայտնի է, որ նրանք պլաններ են կազմել ամրոցն ամբողջությամբ վերանորոգելու համար, բայց ծրագրերը, հավանաբար, երբեք չեն իրականացվել։ 


=== Պեղումներ ===
Ամրոցը և ամրոցի տեղանքը պեղվել և պահպանվել են 1920-1923, 1961-1962, 1978 և 1980-1982 թվականներին։ Առաջադրանքը կատարել է «Küsnacht» զարդարման ասոցիացիան, իսկ 1923 թվականին տարածքն ու ամրոցն անցել են ֆեդերացիայի պաշտպանության ու պատասխանատվության ներքո։


== Ամրոցի անկում ==
Պատմաբանները բանավիճում են մի քանի տեսությունների շուրջ, թե ինչպես է ամրոցն ավերվել։

Ռեգենսբերգներն ավերել են ամրոցը չճշտված կամ անհայտ պատճառով, կամ նրանք քանդել են այն նոր ամրոց կառուցելու մտադրությամբ, որն այդպես էլ չի ավարտվել։
Ամրոցը լքվել է 13-րդ դարի վերջում և ժամանակի ընթացքում քայքայվել է։


== Ներկա իրավիճակ ==
Ամրոցից քիչ մնացորդներ, աշտարակի հիմնատակն ու հիմնական պարսպի միայն փոքր ու աննշան ավերակները կարող են հստակ հաստատվել։ Ավերակները համարժեքորեն պահպանվել են առաջին պեղումներից սկսած։


== Գրականություն ==
Christian Bader: "Die Burgruine Wulp bei Küsnacht ZH". In: Schweizer Beiträge zur Kulturgeschichte und Archäologie des Mittelalters, vol. 25, Schweizerischer Burgenverein, Basel 1998 (գերմաներեն).


== Ծանոթագրություններ ==


== Արտաքին հղումներ ==
Other Information on the Castle
Պերտենգո

Պերտենգո (իտալերեն՝ Pertengo), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 8 կմ² տարածք։ Բնակչությունը 2008 թվականի տվյալներով 338 մարդ է։ Հեռախոսային կոդը՝ 0161։ Փոստային ինդեքս 13030։ Խտությունը՝ 42 մարդ/կմ²։


== Ժողովրդագրություն ==
Բնակչության աճ.


== Ծանոթագրություններ ==


== Արտաքին հղումներ ==
Ազգային ինստիտւտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Համակար (անձնանուն)

Համակար, հայկական արական անուն։ Առաջացել է հայերեն համակար բառից։ Նշանակում է «համազոր»։ Գործածվել է մեկ անգամ։


== Գործածություններ ==
Համակար, իշխան Անձևացյաց, իր զորքով օգնական գնաց Սմբատ Ա թագավորին՝ կռվելու համար Աբխազների Դոտաս թագավորի դեմ մոտ 908 թվականին։


== Ծանոթագրություններ ==
(3607) Նանիվա

(3607) Նանիվա (անգլ.՝ Naniwa), աստերոիդ աստերոիդների հիմնական գոտում։ Հայտնաբերվել է 1977 թվականի փետրվարի 18-ին Հիրոկի Կոսայի և Կիիտիրո Ֆուրուկավայի կողմից Կիսոյում։
Միջին հեռավորությունը Արեգակից կազմում է 2,245944 ա. մ., առավելագույնը մոտենում է 2,0899 ա. մ. հեռավորության վրա և հեռանում 2,402 ա. մ.։ Արեգակի շուրջ մեկ ամբողջական պտույտ է կատարում 1229,41 երկրային օրվա ընթացքում, իր ուղեծրով շարժվելով միջինում 0,292823 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3607) Նանիվա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նավազի

Նավազի (վրաց.՝ ნავაზი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Դիրք ==
Գտնվում է ծովի մակարդակից 590 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 573 մարդ։


== Ծանոթագրություններ ==
Բուլուխտա (գետ)

Բուլուխտա  (ռուս.՝ Булухта), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չերգա գետի ձախ ափով՝ 7 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100006992
Հիդրոլոգիական ուսումնասիրությունների կոդը -  115100699
Ավազանի կոդը - 13.01.01.002
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ստարայա Շարպովկա (գյուղ, Պուտիվիլի շրջան)

Ստարայա Շարպովկա (ուկրաիներեն՝ Стара Шарпівка), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Ստարայա Շարպովկա գյուղում բնակվել է 131 մարդ։
Ստարայա Շարպովկա գյուղը գտնվում է Կլեվեն գետի ձախ ափին, հոսանքին հակառակ՝ 2 կմ հեռավորության վրա՝ Յացինո գյուղն է։ 2 կմ հեռավորության վրա գտնվում է Նովայա Շարպովկա գյուղը։ Գետն այս վայրում ոլորապտույտ է՝ ձևավորելով գետաբերաններ և ճահճային լճեր։ Մոտակայքով անցնում է T-1911 մայրուղին։ Գյուղում կա Կաթնամթերքի ֆերմա (ավերված)։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երեքնուկ սողացող

Երեքնուկ սողացող, բակլազգիների ընտանիքին պատկանող բազմամյա, երկշաքիլավոր մոլախոտ։ Բազմանում է վեգետատիվ ճանապարհով և սերմերով։


== Նկարագրություն ==
Տերևային վարդակն ու ծաղկակիր ցողունները առաջանում են ընձյուղի վրա եղած հանգույցներից, որոնք հողի մակերեսի հետ շփվելուց հետո արձակում են թույլ փնջաձև արմատներ։ Բույսը սողացող-փռված է, ճյուղավոր։ Կանգուն են միայն ծաղկակիր ցողունները։ Տերևները երկարակոթուն են, եռամաս ձվաձև, սղոցաեզր։ Ծազկաբույլը գլխիկ է, ծաղկապսակը՝ սպիտակ կամ բաց վարդագույն։ Ծաղկելուց հետո այն ունենում է դարչնագույն երանգ։ Պտուղը 3-5 սերմանի ունդ է։ Սերմը սրտաձվաձև է, մանր։


== Բազմացում ==
Ծաղկում է ուշ գարնանից մինչև ուշ աշուն և ամառվա կեսից թափում հասուն սերմերը՝ աղբոտելով հողն ու բակլազգի բույսերի սերմնանյութը, մարգագետնային հողատեսքերը, դաշտային մշակաբույսերի ցանքերը և այգիները։ Ցրտադիմացքուն է և լուսասեր։ Երեքնուկով խիստ վարակված դաշտը կարելի է զբաղեցնել նաև անտրակնոզի, քաղցկեղի, ալրացողի և ժանգի նկատմամբ դիմացկուն բույսերով, քանի որ երեքնուկի այս տեսակը խիստ տուժում է դրանցից։ Տարածված է Ասիայում։


== Տարածվածություն և Էկոլոգիա ==
Տարածված է չափավոր կլիմայական գոտիներում՝ Հյուսիսային Աֆրիկայում, Փոքր Ասիայում, Առաջավոր Ասիայում, Միջին Ասիայում, Պակիստանում, Եվրոպայում գրեթե ամենուրեք և Անդրկովկասում։
Լավ է բնահարմարեցվել Աֆրիկայի հարավում, Ասիայի արևադարձային գոտիներում, Ավստրալիայում, Նոր Զելանդիայում, Հյուսիսային Ամերիկայում և Հարավային Ամերիկայում։
Հանդիպում է Ռուսաստանի եվրոպական մասում՝ Կովկասում, Արևմտյան Սիբիրում, Արևելյան Սիբիրում, Հեռավոր Արևելքում և Կամչատկայում։


== Տեսակներ և ենթատեսակներ ==
Trifolium repens subsp. macrorrhizum (Boiss.) Ponert
Trifolium repens var. nevadense (Boiss.) C.Vicioso
Trifolium repens var. ochranthum K.Maly
Trifolium repens var. orbelicum (Velen.) Fritsch
Trifolium repens var. orphanideum (Boiss.) Boiss.
Trifolium repens subsp. prostratum Nyman


== Ծանոթագրություններ ==
Օպարինսկի շրջան

Օպարինսկի շրջան (ռուս.՝ Опаринский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1924 թվականին։ Վարչական կենտրոնը՝ Օպարինո։


== Աշխարհագրություն ==
Շրջանի տարածքի մակերեսը կազմում է 6043 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12685 մարդ։ Բնակչության խտությունը կազմում էր 2,1 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սահմանափակ պատասխանատվությամբ ընկերություն

Սահմանափակ պատասխանատվությամբ ընկերություն (ՍՊԸ), մեկ կամ մի քանի անձանց հիմնադրած ընկերություն, որի կանոնադրական կապիտալը բաժանված է կանոնադրությամբ սահմանված չափերով բաժնեմասերի։ Սահմանափակ պատասխանատվությամբ ընկերության մասնակիցները պատասխանատու չեն նրա պարտավորությունների համար և իրենց ներդրած ավանդների արժեքի սահմաններում կրում են ընկերության գործունեության հետ կապված վնասների ռիսկը։
Սահմանափակ պատասխանատվությամբ ընկերություն է կոչվում միայն այն ձեռնարկությունը, որի անդամները տվյալ ընկերության կանոնադրական հիմնադրամում ունեն իրենց անհատական բաժնեմասերը և ընկերության պարտավորությունների համար պատասխանատվություն են կրում իրենց պատկանող բաժնեմասի անվանական արժեքին համապատասխան։ ՍՊԸ ստեղծելու համար պետք է առկա լինեն առնվազն երկու հիմնադիրներ։ Եթե գործելու ընթացքում մնում է միայն մեկ անդամ, ապա ընկերությունը կարող է շարունակել գործունեությունը, որպես այդպիսին։ ՍՊԸ-ում պարտադիր կարգով ձևավորվում է ընկերության կանոնադրական հիմնադրամը` նախօրոք որոշված դրամագլուխը, որը ընկերության անդամները որպես անդամավճար պետք է մուծեն ընկերության մասնակից դառնալու համար։ Բաժնեմասի չափը որոշում են ընկերության հիմնադիրները։ Կանոնադրական հիմնադրամը բաժանվում է նախօրոք սահմանված քանակի և անվանական արժեքի բաժնետոմսերի։ ՍՊԸ-ի այն անդամները, որոնք լրիվ վճարել են սահմանված բաժնեմասերը, ստանում են վկայագիր, որն ի տարբերություն բաժնետոմսի, չի համարվում արժեթուղթ, այսինքն` սեփականատերը այն չի կարող մաս-մաս վաճառել այլ անձանց՝ առանց ընկերության անդամների ընդհանուր ժողովի որոշման։ Վկայականը սեփականատիրոջը փայատերերի ընդհանուր ժողովին մասնակցելու և լուծարման դեպքում ընկերության գույքի իր բաժնեմասը ստանալու իրավունք է տալիս։


== Սահմանափակ պատասխանատվությամբ ընկերության կառավարումը ==
Սահմանափակ պատասխանատվությամբ ընկերության կառավարման բարձրագույն մարմինը նրա մասնակիցների ընդհանուր ժողովն է։ Սահմանափակ պատասխանատվությամբ ընկերությունում ստեղծվում է գործադիր մարմին, որն ընթացիկ ղեկավարություն է իրականացնում նրա գործունեության նկատմամբ և հաշվետու է նրա մասնակիցների ընդհանուր ժողովին։ Ընկերության կառավարման միանձնյա մարմնի կազմում կարող են ընտրվել նաև ընկերությանը չմասնակցող անձինք։
Ընկերության կառավարման մարմինների իրավասությունը, ինչպես նաև նրանց որոշումների ընդունման ու ընկերության անունից հանդես գալու կարգը սահմանվում են օրենսգրքին, սահմանափակ պատասխանատվությամբ ընկերությունների մասին օրենքին և ընկերության կանոնադրությանը համապատասխան։


== Սահմանափակ պատասխանատվությամբ ընկերության վերակազմավորումը և լուծարումը ==
Սահմանափակ պատասխանատվությամբ ընկերությունը նրա մասնակիցների միաձայն որոշմամբ կարող է կամովին վերակազմակերպվել կամ լուծարվել։
Ընկերության վերակազմակերպման և լուծարման այլ հիմքերը, ինչպես նաև նրա վերակազմակերպման ու լուծարման կարգը սահմանվում են օրենսգրքով և այլ օրենքներով։ Սահմանափակ պատասխանատվությամբ ընկերությունն իրավունք ունի վերակազմավորվել բաժնետիրական ընկերության։


== Արտաքին հղումներ ==
ՀՀ քաղաքացիական օրենսգիրք


== Տես նաև ==
Հայաստանի քաղաքացիական օրենսգիրք
Իրավաբանական անձինք
Ամատունի

Ամատունի, հայկական ազգանուն։


== Ազգանունը կրողներ ==
Անդրեյ Ցոլակի Ամատունի (1928-1999), ֆիզիկոս-տեսաբան։
Գրիգոր Վլադիմիրի Ամատունի (1956-2017), բժշկական ծառայության պահեստի լեյտենանտ (1978)։ «Սպիտակ» փրկարարական ջոկատի շտաբի պետ, ապա՝ ուսումնական բաժնի և բժշկական խմբի ղեկավար։
Մեսրոպ Ամատունի, (1857-1940), կրթական գործիչ։
Սահակ Ամատունի, (1856-1917), բառարանագիր։
Սուսաննա Բաբկենի Ամատունի (1924-2010), արվեստագետ, երաժշտագետ, Երևանի կոնսերվատորիայի դասախոս։
Վահան Ամատունի (1957), լրագրող, լուսանկարիչ։
Ամատունի Ամատունի (1900-1938), ՀԿ(բ)Կ ԿԿ առաջին քարտուղար։


== Տես նաև ==
Ամատունիներ


== Ծանոթագրություններ ==
Սոպոչնայա (գետ, թափվում է Օխոտի ծով)

Սոպոչնայա (ռուս.՝ Сопочная), գետ Ռուսաստանում, հոսում է Տիգիլիսկի շրջանում,Կամչատկայի երկրամասում։ Գետի երկարությունը 176 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19080000212120000030638


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սնովիդովիչի (ավան, Օլևսկի շրջան)

Սնովիդովիչի (ուկրաիներեն՝ Сновидовичі), ավան Ուկրաինայի Ժիտոմիրի մարզի Օլևսկի շրջանում։
2001 թվականի տվյալներով Սնովիդովիչի ավանում բնակվում էր 24 մարդ։ Բնակավայրը զբաղեցնում է 0,05 կմ² տարածք։ Բնակչության խտությունը կազմում էր 480 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պլուտոնիզմ

Պլուտոնիզմ (լատ.՝ Plutonismus - Պլուտոն, ստորերկրյա թագավորության Աստված), 18-րդ դարի վերջին - 19-րդ դարի սկզբին տարածված ուսմունք երկրաբանական պատմության ընթացքում Երկրի ներքին ուժերի առաջատար նշանակության մասին։ Այդ ուսմունքը, որպես որոշակի համակարգ առաջարկել է անգլիացի երկրաբան Ջեյմս Հաթոնը 1788 թվականին։
Ըստ այդ տեսության, արտաքին ուժերը (ջուրը, օրգանիզմները, քամին) նպաստում են ռելիեֆի փոփոխությանը, ապարների քայքայմանը և ծովի հատակին նստվածքների առաջացմանը։ Այնուհետև, երկրակեղևի բարձրացման ընթացքում, բարձր ջերմաստիճանային հալոցքի ներդրման շնորհիվ տեղի է ունենում հրային ապարների (գրանիտների) առաջացում։
Ապարների հետագա քայքայումը և վերանստեցումը տեղիք է տալիս նյութի շրջապտույտի նոր փուլի։ Պլուտոնիզմի ձևավորումը տեղի է ունենում նեպլոունիզմի հետ սուր պայքարում, քանի որ վերջինս բացառում է Երկրի ներքին ուժերի որևէ նշանակություն։ Պլուտոնիզմ ի հակադրություն նեպտունիզմի, հիմնվում էր զարգացման գաղափարի վրա և իր ժամանակի համար ունեցավ առաջադիմական մեծ նշանակություն։


== Արտաքին հղումներ ==
http://sis.slovarnik.ru/html/p/plutonizm.html(չաշխատող հղում)
Լուկինո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԼուկինոԼուկինո (ռուս.՝ Лукино), գյուղ Ռուսաստանի, Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆինիս Օ'Քոնել

Ֆինիս Օ'Քոնել (հուլիսի 30, 1997(1997-07-30), Լոս Անջելես, Կալիֆոռնիա, ԱՄՆ), հայտնի է նաև որպես FINNEAS, ամերիկացի երգիչ-երգահան, երաժիշտ, երգերի հեղինակ, ձայնային պրոդյուսեր և դերասան։ Նա թողարկել է բազմաթիվ սինգլներ և գրել երաժշտություն մի շարք արտիստների համար, այդ թվում իր քրոջ՝ Բիլլի Այլիշի։ Որպես դերասան, Օ'Քոնելը «Կյանքը ներսի դրսից» անկախ ֆիլմում մարմնավորել է Շեյնին։ Հայտնի է նաև որպես Ալիսթեյր՝ Fox հեռուստաալիքով հեռարձակվող «Glee» հեռուստասերիալից։ 2011 թվականին «Վատ ուսուցչուհի» ֆիլմում կատարել է Սպենսերի դերը։ ABC հեռուստաալիքի «Ժամանակակից ընտանիք» հեռուստասերիալում ունեցել է հաճախ հանդիպող դեր, հայտնվել է նաև «Ջրհոս» սերիալի երկու սերիաներում։


== Կյանք և կարիերա ==
Ֆինիսը ծնվել է դերասանուհի Մեգի Բեյրդի և Պետրիկ Օ'Քոնելի ընտանիքում, նրա նախնիները իռլանդացիներ և շոտլանդացիներ են։ 2015 թվականին նա Glee երաժշտական հեռուստաշոուի վերջին եթերաշրջանում մարմնավորել է Ալիստերին։ Նրա քույր Բիլլի Այլիշը երգչուհի է, ում երգերի համահեղինակը և պրոդյուսերը Ֆինիսն է։ Օ'Քոնելը մեծացել է Լոս Անջելեսում, 12 տարեկանից սկսել է երգեր գրել և զբաղվել պրոդյուսերությամբ։ Նա The Slightlys երաժշտական խմբի գլխավոր երգիչը և երգերի հեղինակն է։ Խումբը Լոս Անջելեսում հաղթել է մի շարք մրցույթներում և ստացել տարբեր մրցանակներ։ Իր քույր Բիլլի Այլիշի «Don't Smile at Me» մինի ալբոմի համահեղինակը և պրոդյուսերն է, որը ամերիկյան Billboard 200 չարթում զբաղեցրել է 14-րդ հորիզոնականը։ Օ'Քոնելը Բլիլի Այլիշի «When We All Fall Asleep, Where Do We Go?» ալբոմի պրոդյուսերը և Այլիշից բացի երգերի միակ հեղինակն է, որը Մեծ Բրիտանիայի և Միացյալ Նահանգների չարթեորւմ զբաղեցրել է առաջին հորիզոնականը։
Ֆինիսի առաջին՝ «New Girl» սինգլը թողարկվել է 2016 թվականին։ Երգի տեսահոլովակը թողարկվել է 2019 թվականին, ռեժիսորը Էմմա Սինդնի Մենզիսն է, իսկ դերասանները՝ Ֆինիսը և Յասմին Վեգան։ 2017 թվականին նա թողարկել է երկրորդ սինգլը՝ «I'm in Love Without You», իսկ 2018 թվականին՝ ևա 8 սինգլներ՝ «Break My Heart Again», «Heaven», «Life Moves On», «Landmine», «Hollywood Forever», «College», «Luck Pusher» և «Let's Fall in Love for the Night»։ 2019 թվականի սկզբին Ֆինիսը առաջին անգամ ելույթներ է ունեցել Նյու Յորքում և Լոս Անջելեսում։


== Անձնական կյանք ==
Ֆինիսը հանդիպում է յություբեր Քլաուդիա Սուլևսկիի հետ։ Ֆինիսը իր «Claudia» սինգլը գրել է նրանց առաջին հանդիպումից հետո։


== Ձայնագրություն ==


=== Սինգլներ ===
«Maybe I'm Losing My Mind» (2015)
«Call Me When You Find Yourself» (2015)
«Your Mother's Favorite» (2015)
«New Girl» (2016)
«I'm in Love Without You» (2017)
«Break My Heart Again» (2018)
«Heaven» (2018)
«Life Moves On» (2018)
«Landmine» (2018)
«Hollywood Forever» (2018)
«College» (2018)
«Luck Pusher» (2018)
«Let's Fall in Love for the Night» (2018)
«Claudia» (2019)
«I Lost a Friend» (2019)


=== Երգահան և պրոդյուսեր ===


== Ծանոթագրություններ ==
Գառնհովիտ (հեղեղատ)

Անվան այլ կիրառումների համար տե՛ս՝ Գառնհովիտ (այլ կիրառումներ) Գառնհովիտ , հեղեղատ Արաքսի ավազանում, հոսում է Թալինի շրջանով, երկարութոյւնը 35 կմ, ջրահավաք ավազանը 249 կմ քառակուսի։ Ջրհոսք չունի միայն գարնանը։


== Ծանոթագրություններ ==
Ջոն Քեյ (երգիչ)

Ջոն Քեյ (ապրիլի 12, 1944(1944-04-12), Սովետսկ, Արևելյան Պրուսիա, Պրուսիա, Գերմանական ռայխ), կանադացի ռոք երաժիշտ, երգահան, կիթառահար և երգիչ։ Steppenwolf ռոք խմբի հիմնադիր։


== Կենսագրություն ==
Նա չի ճանաչել իր հորը։ Նրա հայրը մահացել է իր որդու ծննդյան օրից մեկ ամիս առաջ։ 1945 թվականի ձմռանը մայրը `Էլսբեթ Քրեյլդաթաթը, տեղափոխվել է Թիլսիտից մինչև Տիրցիտ։ Ապա 1948 թվականին Արևելյան Գերմանիայից մինչև Հաննովեր (Գերմանիա)։
Ջոնիի մանկությունը Հանովերում անցավ ամերիկյան ռոքի և ռոլի նշանի տակ, որը հեռարձակվել էր տեղական ամերիկյան ռազմակայանի ռադիոկայանի կողմից։ Մեկ այլ անձ նրան սովորեցրեց կիթառ նվագել։ 1958 թվականին մայրը տեղափոխվել է Կանադայի Տորոնտո քաղաքում մշտական բնակություն հաստատելու։
Այստեղ 1965 թվականին նա ստեղծեց բլյուզ-ֆոլկ-ռոք խումբ`«Jack London & The Sparrows»: Այնուհետև խմբի անունը կրճատվել է դառնալով The Sparrows:
Մեկ տարի անց Ջոնը տեղափոխվեց իր երաժիշտների հետ Կալիֆոռնիա։ Հենց ԱՄՆ-ում նա իր իրական անունը Յոախիմ Ֆրիզ Քրեյբլատը փոխեց կեղծանունով՝ Ջոն Քեյ։
Աշխատանք փնտրելու նպատակով խումբը տեղափոխվեց Նյու Յորք, այնտեղից` Կալիֆոռնիա։
Շուտով խումբը լայնորեն հայտնի դարձավ որպես առաջին ծանր ռոք խմբերից մեկը։ Իսկ «ծանր մետաղյա բախումը» արտահայտությունն առաջին անգամ հնչում էր «Steppenwolf» երգով, որը գրվել է Մարս Բոնֆերի կողմից։
«Born to Be Wild»,«The Pusher»,«Born to Be Wild», «Magic Carpet Ride» և «Monster» երգերը խմբին բերեցին համաշխարհային ճանաչման։
Steppenwolf խմբի քառասուն տարվա կարիերան Քեյ-ի հետ ավարտվել է 2007 թվականի հոկտեմբերին հոբելյանական համերգով։


== Սկավառակագրություն ==


=== Անհատ ալբոմներ ===


=== Սինգլեր ===


== Ծանոթագրություններ ==
Game Develօpers Conference

Game Develօpers Conference, միջազգային հանրային միջոցառում (ամեն տարի անց է կացվում տարբեր երկրերում)։ Համակարգչային խաղերի ծրագարվորողների համաշխարհային ամենամյա հավաք, որը նպատակը ուսումն ու ոգեշնչումն է։ Միջոցառմումը իր մեջ կրում է ցուցահանդես, մրցանակբաշխության արաողություն, ինչպիսին են օրինակ՝  Independent Games Festival և Game Developers Choice Awards, ինչպես նաև տարատեակ վերապատրաստումներ, լեկցիաներ և կլոր սեղաններ խաղերի ծրագարվորման մասին։ Քննարկվում են հարցեր կապված ծրագրային ապահոման, դիզայնի, ձայնի, բիզնեսի և ղեկավարման, ինչպես նաև արհեստական բանականության հետ։


== Ընդհանուր տեղեկություն ==
GDC 2010-ի ավարտից հետո բացեց GDC Vault կայքը, որը իրենից ներկայացնում է նյութերի առցանց պահեստ՝ կարևոր դեպքերի մասին և GDC-ին մասնակցած թիվը տարբեր տարիներին։ Նյութերի մի մասը տեղադրված է ազատ հասանելիությամբ, իսկ մնացածը հասանելի են միայն GDC-ի մասնակիցների համար։


== Անցկացման թվականներ ==


== Ծանոթագրություններ ==
Արթուր Ալեքսանյան (այլ կիրառումներ)

Արթուր Ալեքսանյան, կարող է վերաբերել՝

Արթուր Ալեքսանյան - հունահռոմեական ոճի հայ ըմբշամարտիկ
Արթուր Ալեքսանյան - հայ ազատամարտիկ, Արցախյան ազատամարտի մասնակից
Արթուր Ալեքսանյան - Ղարաբաղյան ժողովրդա-ազատագրական շարժման մասնակից
Բուքերյան միջազգային մրցանակ

Բուքերյան միջազգային մրցանակ (անգլ.՝ Man Booker International Prize), բրիտանական միջազգային գրական մրցանակ։


== Հաղթողներ ==


== Արտաքին հղումներ ==
Բուքերյան միջազգային մրցանակի պաշտոնական կայքէջ Archived 2018-03-12 at the Wayback Machine.(անգլ.)
Rai 3

Rai 3՝ Իտալիայի RAI ազգային հեռուստառադիոընկերության երրորդ հանրային հեռուստաալիքն է։ Հեռարձակումը սկսել է 1973 թվականի դեկտեմբերի 15-ին։ Հեռուստաալիքի ազդանշանները հասանելի են Իտալիայի ողջ տարածքում, նաև հեռարձակվում է Եվրոպայում՝ կաբելային և արբանյակային տիրույթներում։


== Արտաքին հղումներ ==
Պաշտոնական կայք Archived 2013-03-23 at the Wayback Machine. (իտալ.)
Լեսյա Ուկրաինկայի հուշարձան (Մոսկվա)

Անվան այլ կիրառումների համար տե՛ս՝ Լեսյա Ուկրաինկայի հուշարձան (այլ կիրառումներ)Լեսյա Ուկրաինկայի հուշարձան (ռուս.՝ Памятник Лесе Украинке, ուկրաիներեն՝ Пам'ятник Лесі Українці), հուշարձան Ռուսաստանի Դաշնության մայրաքաղաք Մոսկվայում, որը նվիրված է ուկրաինացի բանաստեղծ, թարգմանիչ և մշակութային գործիչ Լեսյա Ուկրաինկային։
Տեղադրվել է 2006 թվականին Ուկրաինական բուլվարում Քաղաքի օրվան նվիրված հանդիսավոր միջոցառումների ժամանակ։


== Նկարագրություն ==
Ուկրաինացի բանաստեղծուհու հուշարձանը պատկերում է նրա բարձր բրոնզաձույլ քանդակը։ Լեսյա Ուկրաինկան, որի հագին պարզ զգեստ է, կանգնած է ծառի ստվերում։ Ձախ ձեռքում նա բռնել է բանաստեղծություններով փոքրիկ հատորը, իսկ աջ ձեռքը մեկնել է առաջ և ոգեշնչված կարդում է քնարական բանաստեղծություններ։ Ծառին նստած է մի թռչուն, որն ուշադիր լսում է քաղցրալուր ձայնը։ Հուշարձանը կանգնած է կարմիր գրանիտից պատրաստված ոչ բարձր պատվանդանին, որի վրա ոսկեգույն տառերով գրված է. «Լեսյա Ուկրաինկա»։
Հուշարձանը դարձել է Ուկրաինական բուլվարի զարդը, որը միացնում է Մոսկվայի գեղեցկագույն բարձրահարկ շենքերից մեկի՝ «Ուկրաինա» հյուրանոցի առջևի տարածքը և Կիևսկի կայարանի առջևի հրապարակը։ 
Ճարտարապետական-քանդակային հորինվածքի հեղինակներն են Ե. Գ. Ռոզանովը, Ա. Ն. Բուրգանովը, Ի. Ա. Բուրգանովը, Ի. Ա. Գոլուբևան։


== Ծանոթագրություններ ==
Ամարաս հասարակական բարեգործական միություն

«Ամարաս», հասարակական բարեգործական միություն։ Հիմնադրվել է 1989 թվականի մարտի 5-ին. Ստեփանակերտում։ Ամարասը գործել է մինչև 1992 թվականի սեպտեմբերը։ Հիմնադիրներ՝ Բ. Դադամյան (նախագահ), Ա. Ալեքսանյան (գործադիր տնօրեն), Ս. Շահվհքդյան (վարչության անդամ, խմբագիր)։ Միության նպատակն էր կենտրոնացնել Հայաստանից և տարբեր երկրներից ստացվող մարդասիրական օգնություններն ու ֆինանսական միջոցները և կազմակերպել դրանց նպատակային բաշխումը։ «Ամարաս»-ի միջոցներով կառուցվել են կարևորագույն շինություններ, տպագրվել թերթեր, թռուցիկներ, նյութական, մարդասիրական օգնություն հատկացվել և բնակարաններ են տրամադրել Սումգայիթից, Բաքվից և Ադրբեջանի հայաբնակ այլ շրջաններից բռնագաղթածներին։ Ֆինանսավորել է Արցախի եկեղեցիների կառուցման, վերականգնման և նորոգման ծրագրերը։
Սինգոմա (Պեչենգայի վտակ)

Անվան այլ կիրառումների համար տե՛ս՝ Սինգոմա (այլ կիրառումներ)Սինգոմա (ռուս.՝ Синьгома), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Պեչենգա գետի ձախ ափում՝ 40 կմ հեռավորության վրա։ Գետի երկարությունը 15 կմ է։ Ակունքը գտնվում է ճահճուտներում Բաուլովի գյուղի մոտ, 17 կմ հարավ-արևելք Նիկոլսկի գյուղի մոտ և Տոտմից 55 կմ հարավ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000007926
Հիդրոլոգիական ուսումնասիրությունների կոդը - 103000792
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.